Suedia donează Ucrainei avioane-spion de supraveghere radar, în cadrul unui ajutor militar de peste 1 miliard de euro
Suedia a promis miercuri un nou ajutor militar pentru Ucraina, de 13,3 miliarde de coroane (1,16 miliarde de euro), „cel mai important” de până acum, transmite AFP preluată de Agerpres. Ajutorul include donarea de avioane-spion de supraveghere radar, conform unui comunicat al guvernului suedez.